cyanic-selkie/wikianc huggingface dataset:
Αποκλεισμός των νέων
Ο αποκλεισμός των νέων είναι πολυδιάστατος, δεδομένου ότι η ηλικία, η φυλή, το φύλο, η κοινωνική τάξη και ο τρόπος ζωής επηρεάζουν τις εμπειρίες των νέων σε μια δεδομένη κουλτούρα. Όλα αυτά καθορίζουν τον βαθμό στον οποίο ο κάθε νέος βιώνει τον αποκλεισμό. Ομοίως, ο αποκλεισμός των νέων επηρεάζεται από κάθε συγκεκριμένο πλαίσιο. Αυτό σημαίνει ότι η νεολαία αποκλείεται από την κοινωνία με διαφόρους τρόπους ανάλογα με τις πολιτιστικές και χωροταξικές ιδιαιτερότητες. Μια απλή διαφορά μεταξύ των ευκαιριών και των εφοδίων που παρέχονται σε μια γειτονιά μπορεί να δημιουργήσει χάσμα μεταξύ των νέων που συμπεριλαμβάνονται και των νέων που αποκλείονται από τις κοινότητές τους. Μια άλλη σκέψη είναι ότι ο αποκλεισμός των νέων είναι σχεσιακός, στον βαθμό που ο κοινωνικός αποκλεισμός περιλαμβάνει δύο μέρη, αυτούς που αποκλείουν και αυτούς που αποκλείονται. Όσον αφορά τον αποκλεισμό των νέων, αυτοί που αποκλείουν είναι συχνά παλιότερες γενιές που πιστεύουν ότι οι υπηρεσίες οικονομικής υποστήριξης και οι θεσμοί που βοηθούν τους νέους θέτουν σε κίνδυνο το δικό τους άνετο βιοτικό επίπεδο. Όλοι αυτοί οι δημογραφικοί, πολιτιστικοί και χωρικοί παράγοντες συμβάλλουν στην παγκόσμια εμπειρία του αποκλεισμού των νέων.
Marvel Comics
Ιστορία
Στις 31 Αυγούστου 2009 η εταιρία Walt Disney ανακοίνωσε ότι θα εξαγοράσει την Marvel για 4.24 δισεκατομμύρια δολάρια. Η εξαγορά ολοκληρώθηκε στις 31 Δεκεμβρίου του 2009.
Εξωτερικοί σύνδεσμοι
Κατηγορία:Αμερικανικές εταιρείες κόμικς Κατηγορία:Marvel Comics Κατηγορία:Θυγατρικές της The Walt Disney Company Κατηγορία:Εταιρείες ιδρυθείσες το 1939 Κατηγορία:Marvel Entertainment
Αποκλεισμός των νέων
Οι ρίζες του αποκλεισμού των νέων
Ο αποκλεισμός των νέων μπορεί να εξεταστεί χωρίζοντας τις αιτίες του σε κοινωνικές και πολιτιστικές. Οι δομικοί λόγοι αποκλεισμού περιλαμβάνουν ανισότητες στην εξουσία, όπως αυτές που δημιουργούνται στις αγορές στέγασης και εργασίας. Η παρατεταμένη ανεργία και το χαμηλό εισόδημα ενδέχεται να επηρεάσουν την ικανότητα ενός ατόμου να έχει πρόσβαση σε κοινωνικές δομές που προάγουν ένα άτομο στην κοινωνία ανοίγοντας πόρτες σε νέες ευκαιρίες και δημιουργώντας αίσθηση αποδοχής και ένταξης στην κοινωνία. Επίσης, σε διαρθρωτικό επίπεδο, οι νέοι αποκλείονται από την ευρύτερη κοινωνία λόγω εμποδίων στην εκπαίδευση και μεροληπτικών κρατικών πολιτικών.
Πολιτιστικοί παράγοντες που επηρεάζουν τον αποκλεισμό των νέων είναι οι αντιδράσεις σε κοινωνικά δομημένες κατηγορίες όπως η φυλή και το φύλο. Αυτές οι ταξινομήσεις μπορεί επίσης να οδηγήσουν στον αποκλεισμό ενός ατόμου από την κοινωνία. Ορισμένοι υποστηρίζουν ότι η νεολαία είναι περιθωριοποιημένη επειδή επιλέγει να διαχωρίζει τη θέση της από την κυρίαρχη κοινωνία, συμμετέχοντας σε εναλλακτικούς τρόπους ζωής και σε υποκουλτούρες. Άλλοι, ωστόσο, θεωρούν αυτή την επιλογή μια «αναγκαστική», υποκινούμενη από φόβο διαφόρων ειδών διακρίσεων. Ο Μακντόναλντ παρουσιάζει το παράδειγμα ενός νεαρού μαύρου στο Ηνωμένο Βασίλειο που επιλέγει να μην πάει στο πανεπιστήμιο επειδή «φοβάται τις διακρίσεις ως φοιτητής». Σε αυτό το παράδειγμα δομικά αλλά και πολιτιστικά εμπόδια έκαναν αυτόν τον νέο να νιώθει αποκλεισμένος από την κοινωνία. Λόγω κοινωνικής πίεσης, αποφάσισε να μείνει στο περιθώριο, και με αυτόν τον τρόπο αρνήθηκε στον εαυτό του την πρόσβαση στην εκπαίδευση. Σε αυτή την περίπτωση, η εκπαίδευση απέτυχε ως κοινωνική δομή να παράσχει σε αυτό το άτομο την κοινωνική ένταξη.
Φτώχεια
Η φτώχεια είναι ένας από τους βασικούς παράγοντες που συμβάλλουν στη διαιώνιση του αποκλεισμού των νέων. Η φτώχεια είναι μια κατάσταση απομόνωσης που επηρεάζει τις κοινωνικές σχέσεις και την ικανότητα των ανθρώπων να συνεισφέρουν σε συγκεκριμένες δραστηριότητες που χτίζουν κοινότητες. Όπως εξηγεί ο κοινωνιολόγος Peter Townshend ."«Μπορούμε να πούμε ότι τα άτομα, οι οικογένειες και οι ομάδες βρίσκονται σε φτώχεια όταν… τα έσοδά τους είναι τόσο σοβαρά χαμηλότερα από εκείνα που έχει το μέσο άτομο ή η μέση οικογένεια, που στην πραγματικότητα αποκλείονται από τα συνηθισμένα πρότυπα ζωής, τα έθιμα και τις δραστηριότητες»."Πράγματι, η φτώχεια μπορεί να βλάψει την ικανότητα ενός ατόμου να συμμετέχει στην πολιτική, τη στέγαση και τις αγορές εργασίας, τη δευτεροβάθμια εκπαίδευση και δραστηριότητες που σχετίζονται με την λαϊκή κουλτούρα. Αυτές οι δραστηριότητες από τις οποίες αποκλείονται όσοι βρίσκονται σε κατάσταση φτώχειας μπορούν να επηρεάσουν τις ευκαιρίες κοινωνικής δικτύωσης των νέων και συνεπώς τη μελλοντική ένταξή τους ή τον αποκλεισμό τους από την κοινωνία.
Αποκλεισμός νέων από τις τοπικές κοινωνίες
Δεδομένου ότι ο ορισμός του αποκλεισμού των νέων ποικίλλει μεταξύ των πολιτισμών, η έννοια πρέπει να περιλαμβάνει μια ανάλυση του τι σημαίνει να είσαι μέλος μιας δεδομένης κοινωνίας, για παράδειγμα, "ανάλυση του τι σημαίνει να είσαι Αιγύπτιος, Μαροκινός, Ιρανός ή Σύρος, να είσαι μουσουλμάνος, Άραβας κ.ο.κ.» Μέσα σε μια χώρα, οι γειτονιές ή οι ευρύτερες κοινότητες μπορούν να χωριστούν με τέτοιο τρόπο ώστε ακόμη και διαφορετικοί νέοι μέσα σε έναν πολιτισμό να βιώνουν αποκλεισμό σε διαφορετικά επίπεδα. Η παγκοσμιοποίηση δημιουργεί συγκριτικούς αποκλεισμούς στις κοινωνίες. «Η παγκοσμιοποίηση έχει δώσει στον καταμερισμό εργασίας μια ισχυρή διεθνή διάσταση, που ευνοεί έντονα τη Δύση έναντι της Αφρικής. Επίσης, μείωσε την οικονομική ισχύ των αφρικανικών κρατών και έθεσε τον έλεγχο των οικονομιών τους στα χέρια πολυεθνικών ομάδων με πρωταρχική εξάρτηση από τις μητέρες χώρες τους στην Ευρώπη και την Αμερική». Έτσι, οι νέοι που εισέρχονται στην αγορά εργασίας στον Παγκόσμιο Νότο επηρεάζονται από τις ενέργειες των χωρών στον Παγκόσμιο Βορρά.
Μέση Ανατολή και Βόρεια Αφρική (MENA)
Στη Μέση Ανατολή και τη Βόρεια Αφρική, ο αποκλεισμός των νέων έχει διάφορες διαστάσεις. Όπως και σε άλλες περιοχές, η ανεργία των νέων είναι υψηλή, με περιφερειακό μέσο όρο της ανεργίας 25% μεταξύ των ατόμων ηλικίας 15 έως 24 ετών, που φτάνει το 37% στο Μαρόκο και το 73% στη Συρία. Υπάρχει επίσης ένα σημαντικό επίπεδο κατακερματισμού της αγοράς εργασίας που σχετίζεται με την οικονομική αναδιάρθρωση και ζητήματα που σχετίζονται με το εξωτερικό.
Επιπλέον, ο αποκλεισμός των νέων στις περιοχές αυτές επιδεινώνεται ανάλογα με το φύλο, είτε λόγω αναγκών και προσδοκιών για την ανατροφή παιδιών, διαχωρισμού των φύλων, γονικής επιρροής ή άλλων πολιτιστικών ή θρησκευτικών λόγων. Για παράδειγμα, σε σύγκριση με το 63% των οικονομικά ενεργών ανδρών ηλικίας 15 έως 24 ετών, μόνο το 22% των γυναικών από την ίδια ηλικιακή ομάδα ήταν οικονομικά ενεργές στην Αίγυπτο το 2006.
Ως αποτέλεσμα της ανεργίας των νέων, οι νέοι έχουν την τάση να παρατείνουν την εκπαίδευσή τους και να καθυστερούν τον γάμο και τη δημιουργία οικογένειας. Όπως η Ευρώπη, έτσι και σε αυτές τις χώρες, η νεολαία καθυστερεί να φύγει από το σπίτι, να παντρευτεί και να δημιουργήσει οικογένεια.
Οι συνέπειες του αποκλεισμού των νέων σε αυτές τις περιοχές είναι ότι πολλοί από αυτούς μπαίνουν αναγκαστικά σε μια περίοδο αναμονής, κατά την οποία απλώς περιμένουν να ξεκινήσει η ζωή τους, με μεγάλες περιόδους ανεργίας κατά τη διάρκεια των οποίων ζουν με τους γονείς τους και είναι οικονομικά ανίκανοι να επιδιώξουν γάμο ή την απόκτηση σπιτιού. Ενώ η καθυστέρηση του γάμου είναι μια τάση που παρατηρείται σε πολλές κοινωνίες, οι προσαρμογές σε κάθε κοινωνία ποικίλλουν, με αποτέλεσμα στις Ηνωμένες Πολιτείες και την Ευρώπη να θεωρείται φυσιολογικό να συγκατοικούν νεαρά ανύπαντρα ζευγάρια, ενώ στη Μέση Ανατολή και Βόρεια Αφρική κάτι τέτοιο να θεωρείται απαράδεκτο. Αντίθετα, ένας αυξανόμενος αριθμός νέων συμμετέχουν σε nikah urfi, δηλαδή σε προσωρινούς γάμους, που προσφέρουν ελάχιστη ασφάλεια στη σύζυγο και σε κάθε απόγονο του ζεύγους. Ο ψυχολογικός αντίκτυπος είναι επίσης σημαντικός, με την ανεργία να οδηγεί σε κατάθλιψη και κοινωνική απομόνωση, που συχνά εκδηλώνονται και σωματικά. Υπάρχει σημαντική ανησυχία στη διεθνή κοινότητα ότι αυτοί οι απομονωμένοι νέοι προσεγγίζονται από εξτρεμιστικές ομάδες όπως η Αλ Κάιντα, οι οποίες εκμεταλλεύονται την αίσθηση του κοινωνικού αποκλεισμού και της απελπισίας τους.
Ινδία
Η έλλειψη απασχόλησης στην Ινδία έχει προκαλέσει τον αποκλεισμό, ιδιαίτερα νέων ανδρών, από την κοινωνία. Παρά τις προχωρημένες σπουδές τους στην τριτοβάθμια εκπαίδευση, οι νέοι άνδρες δεν μπορούν να βρουν δουλειά. Η απόσυρση του κράτους από τη χρηματοδότηση της εκπαίδευσης συνέβαλε καθοριστικά στη διαιώνιση του αποκλεισμού των νέων στην Ινδία. Η αντίδραση των νέων ήταν να συμμετάσχουν σε άτυπες ομάδες άλλων νέων που συγκεντρώνονται στις γωνιές των δρόμων ή σε τεϊοποτεία για να περάσουν την ώρα τους. Αυτές οι ομάδες έχουν μια αίσθηση ανικανότητας λόγω της αδυναμίας τους να ενταχθούν στην κοινωνία με παραγωγικό τρόπο. Η κακή οικονομία και η έλλειψη θέσεων εργασίας σε αυτήν την περίπτωση είναι τα αίτια του αποκλεισμού της νεότερης γενιάς, δημιουργώντας κοινωνικά φαινόμενα που χαρακτηρίζονται ως «timepass» (περνώ την ώρα μου). Αυτός ο αποκλεισμός επηρεάζει τη μετάβαση των νέων ανδρών στην ενηλικίωση, καθιστώντας δύσκολο για τους άνδρες να παντρευτούν, να βρουν στέγη και να ανταποκριθούν στα πολιτιστικά πρότυπα του ανδρισμού. Παράλληλα, από τις νεαρές γυναίκες απαγορεύτηκε η συμμετοχή στις συζητήσεις και τις ανεπίσημες συναντήσεις των νέων ανδρών για να αντιμετωπίσουν τον αποκλεισμό. Αυτός ο διαχωρισμός επηρεάζεται από τους προκαθορισμένους ρόλους των φύλων που έχουν διαμορφωθεί από την τοπική κουλτούρα.
Νιγηρία
Η Ομοσπονδιακή Κυβέρνηση της Νιγηρίας βλέπει τους νέους ως μια ομάδα «που περνά μέσα από πνευματική και σωματική αναπτυξιακή διαδικασία προετοιμασμένη να αντιμετωπίσει τις προκλήσεις της ενηλικίωσης». Αυτός ο ορισμός περιλαμβάνει ένα ευρύ φάσμα νέων στη Νιγηρία που χρειάστηκε να αντιμετωπίσουν τον αγώνα της πολιτικής αβεβαιότητας. Εκτός από τις κυβερνητικές αναταραχές, η νεολαία της Νιγηρίας έχει αντιμετωπίσει και εμπόδια στην εκπαίδευση. Όταν αυτοί οι νέοι αποκλείονται από τη μελλοντική επιτυχία λόγω ασταθούς πολιτικού και εκπαιδευτικού περιβάλλοντος, χρησιμοποιούν βία για να διαμαρτυρηθούν κατά της κοινωνίας. Συχνά αυτή η βία απευθύνεται στο κράτος.
Στη Νιγηρία, ο πολιτικός και κοινωνικός αποκλεισμός συμβαίνει όταν άτομα σε θέσεις εξουσίας παρακρατούν εφόδια ή γνώσεις από την κοινωνία, βλάπτοντας άμεσα τον νεανικό πληθυσμό που είναι ο πιο ανασφαλής από οικονομική άποψη και έλλειψη δικτύων που θα μπορούσαν να βοηθήσουν στη διευκόλυνση μιας επιτυχημένης μετάβασης στην ενηλικίωση. Έτσι, η βία γίνεται εργαλείο κοινωνικής αλλαγής.
Καναδάς
Ο αποκλεισμός των νέων στον Καναδά έχει οδηγήσει σε προβλήματα αυξημένης έλλειψης στέγης και αστάθειας στον νεανικό πληθυσμό. Ο Στίβεν Γκετς καταδεικνύει μια μοναδική κατάσταση που δημιουργείται μεταξύ της καναδικής νεολαίας η οποία αντιμετωπίζει στιγματισμό από την κοινωνία."«Για τους νέους που μένουν άστεγοι, ο κοινωνικός αποκλεισμός βιώνεται σε πολλούς τομείς: από την πρόσβαση σε στέγη και στέγαση, την απασχόληση και τον υγιεινό τρόπο ζωής, για παράδειγμα»."Η έλλειψη πρόσβασης σε ορισμένες κοινωνικές οργανώσεις και δίκτυα όχι μόνο έχει αποκλείσει τη νεολαία, αλλά έχει δημιουργήσει ένα στίγμα στο οποίο η κοινωνία βλέπει τους άστεγους νέους στον Καναδά ως εγκληματίες. Αυτή η ποινικοποίηση είναι μεγαλύτερη στους νέους, επειδή είναι γνωστό ότι οι νέοι αντιμετωπίζουν μεταβάσεις στις οποίες ενδέχεται να εμπλακούν σε πιο επικίνδυνες συμπεριφορές.
Κόστος αποκλεισμού για την κοινωνία
Το κόστος του αποκλεισμού των νέων μπορεί να μετρηθεί με βάση την πολυδιάστατη φύση του. Αυτό περιλαμβάνει τον τρόπο με τον οποίο ο συνδυασμός φυλής, φύλου, τάξης και κοινωνικής θέσης επηρεάζει την ικανότητα των νέων να έχουν πρόσβαση στην απασχόληση, την εκπαίδευση ή άλλα κοινωνικά δίκτυα που είναι αναγκαία για τη μετάβασή τους στην ενηλικίωση. Ο αποκλεισμός μπορεί να διατηρήσει αρνητικές προκαταλήψεις ή στερεότυπα μέσα σε μια κουλτούρα. Ο σεξισμός συνεχίζει να είναι μια μορφή αυτού του προβλήματος. Τα κορίτσια αποδεικνύονται πιο ευαίσθητα στην αναγνώριση του φυλετικού αποκλεισμού από τους συνομηλίκους τους, καθώς αντιμετωπίζουν επίσης διακρίσεις λόγω φύλου στο σχολικό περιβάλλον. Οι πολιτιστικές νόρμες που σχετίζονται με το φύλο παίζουν καθοριστικό ρόλο στη διαιώνιση του διαχωρισμού, δημιουργώντας ανισότητες μεταξύ των νέων. Τα εμπόδια πρόσβασης σε κοινωνικούς οργανισμούς και σε ευκαιρίες μπορεί να οδηγήσουν σε ανεπιθύμητες συνέπειες, όπως η εγκληματικότητα και η βία. Υπάρχουν πολλά παραδείγματα στα οποία η νεολαία έχει σχηματίσει ομάδες που αντιτίθενται σε καταπιεστικές και απολυταρχικές κυβερνήσεις μέσω βίαιων διαδηλώσεων, ειδικά στα αφρικανικά κράτη. Οι νέοι Ινδοί που βιώνουν το «timepass» παρουσιάζουν επίσης σημάδια αυξημένης επιθετικότητας. Συγκεκριμένα αυτή η επιθετικότητα είναι στραμμένη προς τις γυναίκες, αφού οι νέοι άνδρες αισθάνονται ανίσχυροι στην παρούσα κατάσταση της ανεργίας τους.
Μέτρα κατά του αποκλεισμού των νέων
Η κοινωνιολόγος Ρουθ Λέβιτας αναφέρεται σε τρεις κοινωνιολογικές ερμηνείες για την εξέταση τρόπων με τους οποίους οι κοινωνίες μπορούν να θεραπεύσουν τον κοινωνικό αποκλεισμό. Αυτές οι τακτικές επηρεάζουν τη νεολαία επειδή σχετίζονται με την αγορά εργασίας δηλαδή με τον τρόπου που οι νέοι αρχίζουν να αποκτούν οικονομική ανεξαρτησία. Η θεωρία της αναδιανομής βλέπει τη φτώχεια ως τον μεγαλύτερο παράγοντα που συμβάλλει στον κοινωνικό αποκλεισμό. Αυτή η θεωρία εστιάζει στη μεταφορά πόρων και πρόνοιας σε όσους έχουν ανάγκη. Μια άλλη θεωρία κατηγορεί τις ατομικές επιλογές για την πρόκληση κοινωνικού αποκλεισμού. Αυτή η θεωρία προτείνει την τιμωρία ως μέσο αντιμετώπισης του κοινωνικού αποκλεισμού. Η τελευταία θεωρία, αυτή της κοινωνικής ολοκλήρωσης, βλέπει την αγορά εργασίας ως εχθρό του κοινωνικού αποκλεισμού και ως εκ τούτου διερευνά τρόπους για να προσελκύσει περισσότερους ανθρώπους στο εργατικό δυναμικό.
Θεόδωρος Κοντίδης
Ο Θεόδωρος Κοντίδης (11 Μαρτίου 1956, Θεσσαλονίκη) είναι ρωμαιοκαθολικός επίσκοπος που εξελέγη Αρχιεπίσκοπος Καθολικών Αθηνών στις 14 Ιουλίου 2021.
Βιογραφία
Γεννήθηκε στο Θεσσαλονίκη στις 11 Μαρτίου 1956. Εισήλθε στο Τάγμα των Ιησουιτών και χειροτονήθηκε ιερέας το 1988.
Διαμένοντας στο Ποντιφικό Ελληνικό Κολλέγιο του Αγίου Αθανασίου, σπούδασε φιλοσοφία και στη συνέχεια θεολογία στο Ποντιφικό Γρηγοριανό Πανεπιστήμιο στη Ρώμη. Το 1983 εισήλθε στο Τάγμα των Ιησουιτών και χειροτονήθηκε ιερέας στις 9 Οκτωβρίου 1988 από τον Αρχιεπίσκοπο Καθολικών Αθηνών Νικόλαο Φώσκολο στην ενορία της Ιεράς Καρδίας. Μετά από μεταπτυχιακές σπουδές, έλαβε πτυχίο από το Κέντρο Σεβρών (Center Sèvres) στο Παρίσι.
Ο π. Θεόδωρος Κοντίδης διετέλεσε αρχικά υπεφημέριος και στη συνέχεια Εφημέριος στον  Ιερό Ναό της Ιεράς Καρδίας στην Αθήνα. Το 1995 ανέλαβε ηγούμενος της Ιεράς Μονής των Ιησουιτών στην Αθήνα, καθώς και διευθυντής του κέντρου "Manresa". Από το 2020 είναι Εφημέριος στην ενορία του Αγίου Ανδρέα στην Πάτρα. Επίσης, εκτός από τα Ελληνικά, που είναι μητρική του γλώσσα, ομιλεί Ιταλικά, Γαλλικά και Αγγλικά.
Aναφορές και σημειώσεις
Κατηγορία:Καθολική Εκκλησία στην Ελλάδα Κατηγορία:Έλληνες Ρωμαιοκαθολικοί Κατηγορία:Έλληνες επίσκοποι Κατηγορία:Επίσκοποι Αθηνών Κατηγορία:Ιησουίτες
Κιβωτός Γρεβενών
Η Κιβωτός είναι χωριό του νομού Γρεβενών και υπάγεται στο δήμο Γρεβενών. Είναι χτισμένη σε υψόμετρο 680 μέτρων και γειτονεύει με τους οικισμούς Κοκκινιά, Πολύδεντρον και Άγιος Γεώργιος. Είναι ένα από τα μεγαλύτερα χωριά των Γρεβενών, απέχει πολύ κοντά στη συμβολή των ποταμών Αλιάκμονα-Πραμόριτσας.
Η Κιβωτός Γρεβενών, είναι ένα χωριό κατ’ εξοχήν Ποντιακό, με κατοίκους πρόσφυγες, κυρίως από τον Δυτικό Πόντο. Βρίσκεται στα δυτικά όρια του Νομού, ενδιάμεσα της οδού Γρεβενών - Νεάπολης - Καστοριάς.
Μέχρι τη μικρασιατική καταστροφή το χωριό κατοικούνταν κυρίως από ελληνόφωνους μουσουλμάνους, οι οποίοι με τη συνθήκη της Λωζάννης μετεγκαταστάθηκαν στο Γιεσίλμπουρτς στη Καππαδοκία. Στο χωριό εγκαταστάθηκαν πρόσφυγες, προερχόμενοι από διάφορες περιοχές του Πόντου και της Μικράς Ασίας. Η ονομασία Κιβωτός κατά μια εκδοχή οφείλεται σ’ αυτό ακριβώς το γεγονός. Το ότι δηλαδή συγκέντρωσε σαν την Κιβωτό του Νώε, κατοίκους από πολλές και διάφορες περιοχές!
Η εξήγηση της άλλης ονομασίας της Κιβωτού, είναι η εξής:
Όταν έγινε η ανταλλαγή των πληθυσμών, οι κάτοικοι της Κιβωτού ναύλωσαν καράβι, για να ταξιδέψουν στην Ελλάδα. Την Μάνα Πατρίδα… όπως λένε. Έπεσαν όμως θύματα εκμετάλλευσης και πλάνης! Διότι εισέπραξαν τα ναύλα τους και στη συνέχεια τους επιβίβασαν σε ένα εγκαταλειμμένο και παροπλισμένο πλοίο, στα ανοιχτά της θάλασσας! Εκεί παρατημένοι, παρέμειναν πάνω από 3 εβδομάδες, αναμένοντας μάταια την αναχώρηση τους. Αυτή η περιπέτεια της αναμονής πάνω στο παροπλισμένο πλοίο, σαν τον Νώε πάνω στην Κιβωτό του, ήταν η αιτία της ονομασίας του χωριού τους, σε Κιβωτός. Το παλιό όνομα ήταν Κρίφτσι.
Τα πολλά δάση, απέκρυπταν το χωριό από τα μάτια των περαστικών. Αυτός είναι ο λόγος της παλαιάς ονομασίας Κρίφτσι.
Οι φυσικές ομορφιές - το εξαιρετικό κλίμα και το ψάρεμα στα ποτάμια της περιοχής, συμπληρώνουν και ενισχύουν ένα πυρήνα χαρακτηριστικών, ιδιαίτερα ελκυστικό για τους επισκέπτες. Ο προπαππούδες των Κιβωτιανών προερχόντουσαν από την Αργυρούπολη, στα μεταλλεία της οποία εργάζονταν ως δεινοί μεταλλωρύχοι. Με την πάροδο των χρόνων τα μεταλλεία της Αργυρούπολης έκλεισαν. Λέγεται ότι αυτό έγινε για λόγους σκοπιμότητας, από Γερμανικές εταιρίες.
Οι Αργυροπολίτες προπαππούδες αναγκάστηκαν να μεταναστεύσουν, προς τις περιοχές που υπήρχαν μεταλλεία (Πακούρ Ματέν, Κεσκίν Ματέν, Μπουγά Ματέν και Ακ-Ταγ Ματέν). Όταν έκλεισαν και τα μεταλλεία της νέας τους εγκατάστασης, αναγκάστηκαν να αλλάξουν το επάγγελμα του μεταλλωρύχου με αυτό του γεωργού και κτηνοτρόφου. Στην τεράστια πεδιάδα (υψίπεδο) του Ακ-Ταγ Ματέν άρχισαν τις εκχερσώσεις.
Η πρώτη τους φροντίδα ήταν να εξασφαλίσουν εκκλησία, παπά και δάσκαλο. Γυμνάσιο της εποχής (δευτεροβάθμια εκπαίδευση) λειτούργησε στην πόλη Ματέν και στο κεφαλοχώρι Γαραπύρ. Εκεί τους βρήκε η ανταλλαγή, με την εφαρμογή της οποίας βρέθηκαν στην σημερινή Κιβωτό.
Η προοδευτική αντίληψη, η εργατικότητα και το ανοιχτό μυαλό των Κιβωτιανών, συνετέλεσαν ώστε να αρχίσουν την ανάπτυξη στη νέα τους κατοικία.
Οι πόλεμοι όμως που μεσολάβησαν, είχαν σαν αποτέλεσμα να πληρώσουν και με αίμα, αλλά προπαντός με απεριόριστες υλικές ζημιές. Μόνο ένα σπίτι, του Θεόδωρου Παναγιωτίδη, είχε μείνει όρθιο.
Η φράση «δεν έμεινε λίθος επί λίθον» θα είχε εδώ την απόλυτη εφαρμογή του!
Οι Κιβωτιανοί, μετά τους πολέμους, ρίχτηκαν ξανά στη ζωή «με φθαρμένα εργαλεία», κατά τον ποιητή! Με προσωπική εργασία, ανήγειραν τριθέσιο Δημοτικό σχολείο και την σημερινή τους εκκλησία.
Το έτος 1950 ίδρυσαν τον Αθλητικοπολιτιστικό τους Σύλλογο. Με πλούσια δράση σε όλους τους τομείς. Αργότερα, ο Σύλλογος διαχωρίστηκε σε Πολιτιστικό και Αθλητικό.
Σήμερα ο Πολιτιστικός Σύλλογος βρίσκεται σε χέρια νέων, γεμάτοι σφρίγος, εργατικότητα και διάθεση! Στο Σύλλογο διαθέτους τα εξής ενεργά τμήματα:
Η πλούσια πολιτιστική κληρονομιά των «Χαμένων πατρίδων», αναβιώνει με κάθε ευκαιρία, σε έθιμα και εκδηλώσεις που διατηρούνται μέχρι σήμερα.
Πόλος έλξης γίνονται σταδιακά τα ιαματικά λουτρά της Κιβωτού Γρεβενών, τα οποία άρχισαν να αξιοποιούνται τα τελευταία χρόνια καθώς παρουσιάζουν διαπιστωμένα μια σειρά από θεραπευτικες ιδιοτητες οπως : Εσωτερική Υδροθεραπεία Χολολιθίαση Η ποσιθεραπεία αποτελεί, από πολύ παλιά, προσφιλή μέθοδο θεραπείας της χολολιθίασης. Μηχανισμός δράσης: Το θείο, που αποτελεί το δραστικό στοιχείο, επιδρά στο ηπατικό κύτταρο α) προάγοντας την γλυκογένεση β) προστατευτικά, έναντι της υποκυτταρικής εκφύλισης και γ) εμποδίζοντας την υπερβολική εναπόθεση λίπους. Παθήσεις του εντέρου: Τα θειούχα - θειοασβεστούχα νερά ενδείκνυνται α) στις κολίτιδες που οφείλονται σε αμοιβάδες β) στις κολίτιδες που συνοδεύονται από διαταραχές της λειτουργίας του ήπατος και γ) που οφείλονται σε χρόνια δηλητηρίαση από μόλυβδο ή υδράργυρο. Εκφυλιστικές αρθροπάθειες: Η δράση των θειούχων νερών είναι αναλγητική και μυοχαλαρωτική. Δερματολογικές παθήσεις: Τα θειούχα νερά ενδείκνυνται, με εφαρμογή κατάλληλων τεχνικών μεθόδων (μπάνιο, ψεκασμός), για παθήσεις όπως κνησμοί αιδοίου - πρωκτού, ψωρίαση, νεανική ακμή, συνέπειες εγκαυμάτων, ιχθύαση, ροδόχρους ακμή. Εισπνευσιοθεραπεία (Εισπνοθεραπεία) Σύμφωνα με τον Μ. Χολέβα (1990), τα θειονατριούχα - θειοασβεστούχα - θειοχλωριούχα νερά που η δράση τους οφείλεται στην παρουσία του υδρόθειου, ενδείκνυνται στις χρόνιες φλεγμονές του αναπνευστικού συστήματος. Ο τρόπος θεραπείας εφαρμόζεται με κατάλληλες συσκευές υδροθεραπείας. Το νερό μετατρέπεται σε σταγονίδια και εκτοξεύεται με δύναμη στις αεροφόρους οδούς.Συνοψίζοντας, το θειούχο, ΗΟΟ3 - Να - Ο& - Ο - Μ3 - Κ - 5, υποτονικό νερό της Κιβωτού είναι δυνατόν να εφαρμοστεί, με ιατρική επιμέλεια και σε κατάλληλες εγκαταστάσεις, για παθήσεις όπως: Αρθροπάθειες Παθήσεις του μυοσκελετικού Δερματολογικές παθήσεις Ήπατος και χοληφόρων Παθήσεις του εντέρου Χρόνιες φλεγμονές του αναπνευστικού
«Αντάμωμα» των απανταχού Κιβωτιανών
Ξεχωριστή θέση κατείχε το «Αντάμωμα» των απανταχού Κιβωτιανών το πρώτο δεκαήμερο του Αυγούστου κάθε έτους, με πολλές και αξιόλογες εκδηλώσεις. Το ετήσιο «Κιβωτιανό Αντάμωμα» συγκεντρώνε επίσης, πλήθος επισκεπτών!
Τα τελευταία χρόνια γίνονται προσπάθειες από τους κατοίκους του χωριού αλλά και από όσους έλκουν την καταγωγή τους από την Κιβωτό, να αναδειχθεί το παλαιό γεφύρι το οποίο βρίσκεται θαμμένο πλησίον της κεντρικής εκκλησίας του Αγίου Γεωργίου και την νέας πλατείας.
Εξαιρετικό φωτογραφικό υλικό υπάρχει στο facebook από τους κατοίκους του χωριού το οποίο και εμπλουτίζεται συνεχώς.
Γεωγραφική θέση
ΚΙΒΩΤΟΣ (Χωριό )   Ανατολικά Βορειοανατολικά του τόπου ΑΓΙΟΣ ΓΕΩΡΓΙΟΣ (Χωριό, Εδρα δήμου)>
ΑΓΙΟΣ ΓΕΩΡΓΙΟΣ (Χωριό, Εδρα δήμου) ανήκει στον τόπο ΗΡΑΚΛΕΙΩΤΕΣ (Δήμος)
ΗΡΑΚΛΕΙΩΤΕΣ (Δήμος) ανήκει στον τόπο ΓΡΕΒΕΝΑ (Νομός)
ΓΡΕΒΕΝΑ (Νομός) ανήκει στον τόπο ΔΥΤΙΚΗ ΜΑΚΕΔΟΝΙΑ (Περιφέρεια)
ΔΥΤΙΚΗ ΜΑΚΕΔΟΝΙΑ (Περιφέρεια) ανήκει στον τόπο ΕΛΛΑΔΑ (Χώρα)
Παραπομπές
Κατηγορία:Δήμος Γρεβενών Κιβωτός
Νάντη
thumb|200px|right|Παραδοσιακές κατοικίες σε δρόμο της Ναντ Η Νάντη (γαλλικά: Nantes, προφ. Ναντ) είναι μεγαλούπολη (πόλη και λιμένας) στη Δυτική Γαλλία, πρωτεύουσα του νομού της Λουάρ-Ατλαντίκ (παλαιότερα Κάτω Λίγηρα) και επίσης πρωτεύουσα της περιοχής της Χώρας του Λίγηρα (Pays de la Loire), στη συμβολή των ποταμών Ερντρ και Λίγηρα επί της όχθης του δεύτερου, με 277.728 κατοίκους. Η Νάντη είναι μία από τις μεγαλύτερες πόλεις και λιμένες της Γαλλίας.
Αρχαιότητα
Οι πρώτοι κάτοικοι που εγκαταστάθηκαν στην Νάντη στην Εποχή του Χαλκού είναι μεταγενέστεροι από τα Μεγαλιθικα κτίσματα που βρίσκονται στην περιοχή και χρονολογούνται στην Νεολιθική εποχή. Οι κάτοικοι αυτοί εκμεταλλεύτηκαν τα κοιτάσματα Σιδήρου και Κασσίτερου που βρίσκονταν στο υπέδαφος, η δραστηριότητα τους έφτανε μέχρι την Ιρλανδία. Μετά από 1000 χρόνια συνεχούς εμπορίου εμφανίστηκαν το 900 π.Χ. οι πρώτες βιοτεχνίες στην περιοχή. Οι Έλληνες ιστορικοί Στράβων και Πολύβιος καταγράφουν το ισχυρό Γαλατικό κέντρο στην περιοχή του Λίγηρα. Από τον 7ο αιώνα π.Χ. μέχρι την εποχή που κατακτήθηκαν από την Ρώμη τον 1ο αιώνα π.Χ. εμφανίζονται συνεχώς, δεν υπάρχουν αποδείξεις για την ύπαρξη οικισμού στην περιοχή της Νάντης την εποχή που ήταν αυτοκράτορας ο Τιβέριος Καίσαρας Αύγουστος. Στην Γαλατική περίοδο η φυλή Ναμνήτες είχαν πρωτεύουσα την Νάντη, σύμμαχοι τους ήταν οι Ενετοί της Γαλατίας σε μια περιοχή που εκτεινόταν μέχρι τον Λίγηρα.
Οι αντίπαλοι τους ήταν οι Πίκτονες που κατείχαν την περιοχή νότια του Λίγηρα με πρωτεύουσα το Ρατίατον, σημερινό Ρεζέ μέχρι τον 2ο αιώνα μ.Χ. Ο Οκταβιανός Αύγουστος ίδρυσε το Ρατίατον που εξελίχθηκε στο σημαντικότερο εμπορικό κέντρο, η Νάντη αντικατέστησε το Ρατίατον όταν κατέρρευσε από τις Γερμανικές εισβολές. Στην Ρωμαϊκή αυτοκρατορία η Νάντη δεν έγινε ποτέ ισχυρό εμπορικό κέντρο επειδή οι έμποροι προτιμούσαν τους χερσαίους δρόμους από τους θαλάσσιους. Απέκτησε αμφιθέατρο, θέατρο, δημόσια λουτρά και ναούς. Μετά τις επιθέσεις των Γερμανικών φυλών (275) στην Νάντη οικοδομήθηκε τείχος, περιείχε πολλές πόλεις με έκταση 16 εκτάρια και ήταν το μεγαλύτερο σε ολόκληρη την Γαλατία. Ο Χριστιανισμός εισήχθη στην Νάντη τον 3ο αιώνα μ.Χ., οι πρώτοι μάρτυρες καταγράφονται (288-290), ο Καθεδρικός ναός οικοδομήθηκε τον 5ο αιώνα μ.Χ.
Μεσαίωνας
Τα τελευταία χρόνια της Ρωμαικής αυτοκρατορίας παρέμεινε πιστός της σύμμαχος μέχρι την κατάρρευση της τον 5ο αιώνα μ.Χ. Οι Φράγκοι υπό τον βασιλιά τους Κλόβις Α΄ επιτέθηκαν και κατέλαβαν την πόλη από τους Βησιγότθους ύστερα από εξαήμερη πολιορκία (490). Τον 8ο αιώνα μ.Χ. ο Καρλομάγνος την έκανε πρωτεύουσα στις Μαρκιωνίες της Νευστρίας, μια ουδέτερη ζώνη ανάμεσα στους Φράγκους και την Βρετάνη. Ο πρώτος κυβερνήτης της Βρετάνης ήταν ο Ρολάνδος, τα κατορθώματα του υμνήθηκαν από την Γαλλική μυθιστοριογραφία. Με τον θάνατο του Καρλομάγνου (814) οι Βρετόνοι ανακατέλαβαν την Νάντη, την κυρίευσε ο πρώτος Δούκας της Βρετάνης Νομινόης (850). Τα πρώτα χρόνια ξέσπασαν εμφύλιες συγκρούσεις ανάμεσα στον Βρετόνο κυβερνήτη της Νάντης και τους Βρετόνους ευγενείς, αυτό εξασθένησε το Δουκάτο. Οι Βίκινγκ το εκμεταλλεύτηκαν αυτό, έκαναν την πρώτη σοβαρή επίθεση στην Νάντη (843), θανάτωσαν τον επίσκοπο αλλά δεν κατέλαβαν την πόλη. Η Νάντη κατελήφθη τελικά από τους Βίκινγκ (919), παρέμεινε σε αυτούς μέχρι την χρονιά που τους εκδίωξε ο Αλαίν Β΄ της Βρετάνης.
Ο Φεουδαρχισμός που ξέσπασε στην Γαλλία βρέθηκε στο αποκορύφωμα του τον 10ο-11ο αιώνα ενώ το Δουκάτο της Βρετάνης είχε ιδρυθεί από τον 9ο αιώνα. Από τον 13ο αιώνα ξέσπασαν πολλές κρίσεις διαδοχής και η Βρετάνη πέρασε εναλλακτικά στους Δούκες της Βρετάνης και τους Κόμητες του Ανζού που τους κυβερνούσε ο Οίκος των Πλανταγενετών. Τον 14ο αιώνα η Βρετάνη γνώρισε πολλούς σκληρούς πολέμους διαδοχής, το Δουκάτο ανέκτησε τελικά ο Οίκος του Μονφόρ-λ'Αμωρί. Με στόχο να ενεξαρτητοποιηθούν από την κυριαρχία των Γάλλων βασιλέων οι Μονφόρ ενίσχυσαν σημαντικά τους Βρετονικούς θεσμούς, επέλεξαν ως πρωτεύουσα την Νάντη με 10.000 κατοίκους όπου μετέφεραν τα ανάκτορα και το θησαυροφυλάκιο. Το λιμάνι απέκτησε μεγάλη δραστηριότητα και έγινε έντονα ενεργό στην διάρκεια του Μεσαίωνα. Το εξωτερικό εμπόριο περιείχε αλάτι, κρασί και βιομηχανική κάνναβη με τα Βρετανικά νησιά. Ο 15ος αιώνας θεωρείται για την Νάντη ως η χρυσή εποχή της πόλης. Την εποχή που ήταν βασιλιάς ο Φραγκίσκος Β΄ της Γαλλίας έγιναν σημαντικές πρόοδοι αφού η πόλη γνώρισε μεγάλες κρίσεις με πολέμους διαδοχής, φωτιές και πλημμύρες (1387, 1415). Πολλά κτίρια οικοδομήθηκαν εκείνη την περίοδο όπως ο Καθεδρικός Ναός της Νάντης και το Πανεπιστήμιο της Νάντης (1460), το πρώτο που ιδρύθηκε στην Βρετάνη.
Νεότερα χρόνια
Όταν το Δουκάτο προσαρτήθηκε στο Βασίλειο της Γαλλίας το 1532, η Νάντη διατήρησε για λίγα χρόνια το Κοινοβούλιο της Βρετάνης, αποτελώντας την έδρα του Βασιλείου της Βρετάνης μέχρι το τέλος της Μεροβιγγείου δυναστείας, πριν μεταφερθεί στη Ρεν. Το 1598, ο βασιλιάς Ερρίκος Δ' της Γαλλίας υπέγραψε το Διάταγμα της Νάντης, γνωστό ως "Έδικτο της Νάντης" που παραχωρούσε θρησκευτικά δικαιώματα στους Ουγενότους Προτεστάντες ίσα με τους Καθολικούς και δια του οποίου δόθηκε τέρμα στους θρησκευτικούς πολέμους στη Γαλλία.
Κατά το 18ο αιώνα, πριν την κατάργηση της δουλείας, η Νάντη ήταν η πρωτεύουσα του δουλεμπορίου στη Γαλλία, κάτι που την έκανε το πρώτο γαλλικό λιμάνι και πλούσια πόλη. Κατά τη Γαλλική Επανάσταση, η Νάντη συμμετείχε σε αυτή, παρόλο που η ευρύτερη περιοχή σύντομα ξεκίνησε έναν ανοιχτό εμφύλιο πόλεμο με το νέο πολίτευμα: πραγματοποιήθηκαν χιλιάδες μαζικές εκτελέσεις, κυρίως διά πνιγμού στον ποταμό Λίγηρα.
Η πόλη είναι κτισμένη αμφιθεατρικά στη δεξιά όχθη του Λίγηρα πάνω σε μικρές νησίδες αυτού. Το 19ο αιώνα, η Νάντη έγινε βιομηχανική πόλη. Ίσως την πρώτη δημόσια συγκοινωνία αποτέλεσε η υπηρεσία λεωφορείων που ξεκίνησε το 1826 στην πόλη και στη συνέχεια τη μιμήθηκαν το Παρίσι, το Λονδίνο και η Νέα Υόρκη. Οι πρώτοι σιδηρόδρομοι κατασκευάστηκαν το 1851, καθώς και πολλές βιομηχανίες.
Το 1940, η πόλη υπέστη μεγάλες καταστροφές, αφού πέρασε στα χέρια των γερμανικών στρατευμάτων. Βομβαρδίστηκε δυο φορές από τους Βρετανούς στις 16 και 23 Αυγούστου 1943, προτού απελευθερωθεί από τους Αμερικανούς το 1944.
Τα σημαντικότερα αξιοθέατα της πόλης είναι τα ερείπια των παλαιών Πύργων των Δουκών της Βρετάνης, ο Ναός του Αγίου Ιακώβου (12ος αιώνας), ο Ναός των Αγίων Πέτρου και Παύλου και το Μουσείο Καλών Τεχνών.
Πηγές
Κατηγορία:Πόλεις της Περιοχής του Λίγηρα Κατηγορία:Λιμένες της Γαλλίας
Κωνσταντίνος Καζάκος
Ο Κωνσταντίνος Καζάκος (Αθήνα, 25 Απριλίου 1969) είναι Έλληνας ηθοποιός, γιός των επίσης ηθοποιών Κώστα Καζάκου και Τζένης Καρέζη.
Αντώνιος Παπαδήμος
Ο Αντώνιος Παπαδήμος (1893 - 14 Φεβρουαρίου 1956) ήταν Έλληνας  πολιτικός, ο οποίος χρημάτισε βουλευτής Ροδόπης και υπουργός. Υπήρξε ο ιδρυτής και ο πρώτος πρόεδρος του Ροταριανού Ομίλου στην Κομοτηνή. Ήταν σύζυγος της Εριφύλης Παπαδήμου.
Σταδιοδρομία
Γεννήθηκε το 1893. Εξελέγη για πρώτη φορά βουλευτής Ροδόπης στις εκλογές του 1935 με τα Συμπράττοντα Κυβερνητικά Κόμματα. Επανεξελέγη το 1936 με το Λαϊκό Κόμμα και το 1946.
Κωνσταντίνος Καζάκος
Προσωπική ζωή
Από το 1999 μέχρι το 2007, ήταν παντρεμένος με την επίσης ηθοποιό Τάνια Τρύπη, με την οποία απέκτησε μια κόρη, την Τζένη (γενν. 2000).
Αντώνιος Παπαδήμος
Σταδιοδρομία
Από το 1954 ως το 1955 ήταν ο πρώτος πρόεδρος του Ομίλου Ρόταρι Κομοτηνής (Ρ.Ο.Κ.). Στην κυβέρνηση Τσαλδάρη υπηρέτησε ως υπουργός Εθνικής Παιδείας και Θρησκευμάτων από τις 18 Απριλίου 1946 ως τις 2 Οκτωβρίου 1946. , αξίωμα στο οποίο υπηρέτησε στην κυβέρνηση Τσαλδάρη (2 Οκτωβρίου 1946 – 24 Ιανουαρίου 1947) και στην κυβέρνηση Δ. Μαξίμου από τις 27 Ιανουαρίου 1947 ως τις 7 Μαΐου 1948.
Κωνσταντίνος Καζάκος
Προσωπική ζωή
Από το 2009 μέχρι το 2020 ήταν παντρεμένος με την ενδυματολόγο Ιωάννα Μαρτζούκου, με την οποία απέκτησε έναν γιο, τον Ιάσονα (γενν. 2012).
Παραπομπές
Κατηγορία:Έλληνες άνδρες ηθοποιοί τηλεόρασης Κατηγορία:Έλληνες άνδρες ηθοποιοί φωνής
Αντώνιος Παπαδήμος
Παραπομπές
Κατηγορία:Βουλευτές Ροδόπης Κατηγορία:Έλληνες υπουργοί Εθνικής Παιδείας και Θρησκευμάτων Κατηγορία:Βουλευτές εκλεγμένοι με το Λαϊκό Κόμμα
Όντο του Βιτρύ
Ο Όντο, γαλλ. Odo (Eudes) de Vitry (απεβ. το 1158) από τον Οίκο του Βιτρύ ήταν Γάλλος ευγενής, καστελάνος του Βιτρύ (Châtelain de Vitry), και λόγω του γάμου του έγινε κόμης του Ρετέλ (Rethel).
Βιογραφία
Η πατρότητά του είναι ασαφής. Μερικές φορές αναφέρεται ότι ήταν γιος του Aντρέ, καστελάνου του Βιτρέ και της Aγνής ντε Μορταίν, αλλά αυτό φαίνεται να βασίζεται σε μία σύγχυση μεταξύ του Βιτρέ (Vitré) στη Βρετάνη και του Βιτρύ (Vitry) στην Καμπανία. Μετά το τέλος τού κουνιάδου του Γερβάσιου, έλαβε την κομητεία του Ρετέλ.
Οικογένεια
Ήταν νυμφεμένος με τη Mατθίλδη των Ρετέλ (απεβ. 1151), τη μεγαλύτερη κόρη του Ούγου Α΄ κόμη του Ρετέλ. Είχαν τουλάχιστον τέσσερα παιδιά:
Από το 1124 μέχρι το τέλος της συζύγου του το 1151, κυβέρνησε το Ρετέλ από κοινού μαζί της. Μετά το τέλος της κυβέρνησε μόνος. Ο Όντο απεβίωσε το 1158, και τον διαδέχθηκε ο γιος του Γκουτιέ.
Οίκος της Οράγγης-Νάσσαου
Ο Οίκος της Οράγγης-Νάσσαου (Ολλανδικά: Huis van Oranje-Nassau, προφέρεται [ˈɦœys fɑn oːˌrɑɲə ˈnɑsʌu][a]) είναι ο σημερινός οίκος που βασιλεύει στην Ολλανδία. Είναι παρακλάδι του Ευρωπαϊκού Οίκου του Νάσσαου, ο οίκος έπαιξε κεντρικό ρόλο στην πολιτική και την κυβέρνηση της Ολλανδίας και αλλού στην Ευρώπη, ιδιαίτερα από τότε που ο Γουλιέλμος ο Σιωπηλός οργάνωσε την Ολλανδική Εξέγερση κατά της Ισπανικής κυριαρχίας, η οποία μετά τον Ογδονταετή Πόλεμο (1568–1648) οδήγησε σε ένα ανεξάρτητο ολλανδικό κράτος.
Ο Γουλιέλμος Γ΄ της Οράγγης οδήγησε την αντίσταση της Ολλανδίας και της Ευρώπης στον Λουδοβίκο ΙΔ' της Γαλλίας και ενορχήστρωσε την ένδοξη επανάσταση στην Αγγλία που καθιέρωσε την κοινοβουλευτική εξουσία. Ομοίως, η βασίλισσα Βιλελμίνη της Ολλανδίας ήταν καθοριστική για την ολλανδική αντίσταση κατά τη διάρκεια του Β' Παγκοσμίου Πολέμου.
Η δυναστεία ιδρύθηκε ως αποτέλεσμα του γάμου του Ερρίκου Γ' του Νασσάου-Μπρέντα από τη Γερμανία και της Κλαυδίας του Σαλόν-Οράγγης από τη Γαλλική Βουργουνδία το 1515. Ο γιος τους Ρενέ του Σαλόν κληρονόμησε το 1530 το ανεξάρτητο και κυρίαρχο Πριγκιπάτο της Οράγγης από τον αδελφό της μητέρας του, Φιλιβέρτο του Σαλόν. Ως ο πρώτος Νάσσαου που έγινε ο Πρίγκιπας της Οράγγης, ο Ρενέ θα μπορούσε να είχε χρησιμοποιήσει το "Οράγγης-Νάσσαου" ως νέο οικογενειακό του όνομα. Ωστόσο, ο θείος του, στη διαθήκη του, είχε ορίσει ότι ο Ρενέ έπρεπε να συνεχίσει να χρησιμοποιεί το όνομα Σαλόν-Οράγγης. Μετά τον θάνατο του Ρενέ το 1544, ο ξάδερφός του Γουλιέλμος του Νάσσαου-Ντίλενμπουργκ κληρονόμησε όλα τα εδάφη του. Ο "Γουλιέλμος Α' της Οράγγης", πιο γνωστός ως Γουλιέλμος ο Σιωπηλός, έγινε ο ιδρυτής του Οίκου του Οράγγης-Νάσσαου.
Παραπομπές
Κατηγορία:Οίκος της Οράγγης-Νάσσαου Κατηγορία:Γερμανικές οικογένειες ευγενών Κατηγορία:Οίκος του Λίππε Κατηγορία:Οίκος του Νάσσαου
Περιφέρεια Πρωτεύουσας της Ισλανδίας
Η Περιφέρεια Πρωτεύουσας (ισλανδικά: Höfuðborgarsvæði) ή Μεγαλύτερο Ρέικιαβικ (Stór-Reykjavík) είναι μια από τις οχτώ περιφέρειες της Ισλανδίας. Η πρωτεύουσά της είναι η Ρέικιαβικ, πρωτεύουσα όλου του έθνους. Έχει έκταση 1.062 τ.χλμ. Ο πληθυσμός της ανέρχεται σε 213.619 κατοίκους (2016), με πυκνότητα 201,1 κατοίκων ανά τ.χλμ.
Γεωγραφία
Το Μεγαλύτερο Ρέικιαβικ βρίσκεται κεντροδυτικά της Ισλανδίας. Συνορεύει στα νοτιοδυτικά με τη Νότια Χερσόνησο, στα ανατολικά με τη Νότια και στα βορειοανατολικά με τη Δυτική. Έχει έκταση 1.062 τ.χλμ. Είναι η δεύτερη μικρότερη περιφέρεια της Ισλανδίας μετά τη Νότια Χερσόνησο.
Επαρχίες
Το Μεγαλύτερο Ρέικιαβικ συμπεριλαμβάνει μόνο μια επαρχία: την Κιοσαρσίσλα.
Δήμοι
Το Μεγαλύτερο Ρέικιαβικ συμπεριλαμβάνει 7 δήμους:
Δημογραφία
Σύμφωνα με επίσημη εκτίμηση του 2016, το Μεγαλύτερο Ρέικιαβικ είχε 213.619 κατοίκους, περίπου, δηλαδή, το 63% του συνολικού πληθυσμού της Ισλανδίας, με πυκνότητα 201,1 κατοίκων ανά τ.χλμ. Πρωτεύουσα είναι το Ρέικιαβικ με πληθυσμό 122.460 κατοίκων.
Εξωτερικοί σύνδεσμοι
Περιφερεια Πρωτευουσας
Μιχάλης Συριόπουλος
Ο Μιχάλης Συριόπουλος (Θεσσαλονίκη, 1986) είναι Έλληνας ηθοποιός.
Γεννήθηκε στη Θεσσαλονίκη. Αποφοίτησε με υποτροφία το 2009 από την Ανωτέρα Δραματική Σχολή «Σύγχρονο θέατρο - Βασίλης Διαμαντόπουλος».
Θέατρο
Στο θέατρο έχει συνεργαστεί με τους σκηνοθέτες: Τάκη Τζαμαριά, Σίμο Κακάλα, Κίρκη Καραλή, Βασίλη Μαυρογεωργίου, Γιάννη Μόσχο, Θωμά Μοσχόπουλο, Χριστίνα Χατζηβασιλείου, Τάσο Ράτζο, Πέμη Ζούνη, Σωτήρη Χατζάκη, Γιώργο Παλούμπη, Γιάννη Βούρο, Γλυκερία Καλαϊτζή, Αναστασία Κουμίδου, Ισίδωρο Σιδέρη, Νίκο Βουδούρη, Έφη Δρόσου, Σοφία Καρακάντζα, Αντώνη Καλογρίδη, Γιάννη Ιορδανίδη, στο Εθνικό Θέατρο, στο Φεστιβάλ Αθηνών και Επιδαύρου, στο Κ.Θ.Β.Ε. , στην Πειραματική Σκηνή της Τέχνης, στο Δη.Πε.Θε. Βέροιας, στο Θέατρο Πόρτα, κ.α.
Άλλη επαγγελματική εμπειρία
Το 2016 έως το 2018 διετέλεσε καλλιτεχνικός διευθυντής στην Ανωτέρα Δραματική Σχολή «Σύγχρονο Θέατρο Βασίλης Διαμαντόπουλος». Το 2011 - 2014 δίδασκε υποκριτική και αυτοσχεδιασμό στο θεατρικό εργαστήρι «ΛΟΓΕΙΟΝ» και το 2015 στο «Κyklos Art Studio», καθώς και στις Δραματικές Σχολές Ίασμος και Σύγχρονο θέατρο Βασίλης Διαμαντόπουλος το 2016 - 2018), στην Ανωτέρα Δραματική σχολή Ανδρέας Βουτσινάς το 2019 και στο Θέατρο των Αλλαγών το 2019 - 2021. Το 2021 ίδρυσε το «τΖΕΝεράλε Acting Studio by Μιχάλης Συριόπουλος». Ένα θεατρικό εργαστήρι για όσους αγαπούν την τέχνη της υποκριτικής.
Διακρίσεις
Τιμήθηκε με το βραβείο «Δημήτρης Χορν» για την παραστάση «Καντίντ ή η αισιοδοξία» σε σκηνοθεσία Θωμά Μοσχόπουλου και για την παράσταση «Η πόλη» σε σκηνοθεσία Γιάννη Μόσχου.
Υποψήφιος Β'Αντρικού Ρόλου στα βραβεία Ελληνικής Ακαδημίας Κινηματογράφου Ίρις.
Παραπομπές
Συριόπουλος Μιχάλης
Κατάλογος πόλεων του Αφγανιστάν
Αυτός ο κατάλογος πόλεων του Αφγανιστάν αναφέρει 34 πόλεις του Αφγανιστάν.
Αφγανιστα
Σόλο Μαριντουένια
Ο Ραμάριο Σόλο Ραμίρεζ (Ramario Xolo Ramirez, γεννημένος στις 9 Ιουνίου του 2001), γνωστός ως Σόλο Μαριντουένια (Xolo Maridueña) είναι Αμερικανός ηθοποιός. Είναι γνωστός για τους ρόλους του ως Μιγκέλ Ντίαζ στην τηλεοπτική σειρά του Netflix Cobra Kai (2018–σήμερα) και ως Τζέιμι Ρέγιες / Blue Beetle στην ταινία του Εκτεταμένου Σύμπαντος της DC Blue Beetle (2023).
Εξωτερικοί σύνδεσμ0ι
Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί φωνής
Κωνσταντίνος Μουρίκης
Ο Κωνσταντίνος Μουρίκης (γεννήθηκε στις 11 Ιουλίου 1988) είναι Έλληνας επαγγελματίας διεθνής υδατοσφαιριστής που αγωνίζεται ως φουνταριστός στον Ολυμπιακό Πειραιώς.
Καριέρα
Ο Κωνσταντίνος Μουρίκης έκανε τα πρώτα του βήματα στο χώρο της υδατοσφαίρισης στον Τρίτωνα Αμαρουσίου, ενώ στη συνέχεια μετεγγράφη στον Πανιώνιο. Στην ομάδα της Νέας Σμύρνης παρέμεινε μέχρι το 2011, χωρίς να έχει καταφέρει να κατακτήσει προηγουμένως κάποιο εγχώριο τίτλο. Αν και κατάφερε να φτάσει με την ομάδα δύο φορές μέχρι τον τελικό του LEN Trophy (2009 και 2011), ο Μουρίκης δεν μπόρεσε να πανηγυρίσει το τρόπαιο καθώς τη πρώτη φορά ο Πανιώνιος ηττήθηκε από την Ουγγρική Σζέγκεντι και τη δεύτερη φορά από την Ιταλική Σαβόνα.
Το καλοκαίρι του 2011, ο Κωνσταντίνος Μουρίκης μετεγγράφη στον Ολυμπιακό Πειραιώς, στον οποίο παραμένει μέχρι σήμερα.
Διεθνείς συμμετοχές
Ο Κωνσταντίνος Μουρίκης είναι διεθνής με την Εθνική ομάδα υδατοσφαίρισης της Ελλάδος, με την οποία έχει πραγματοποιήσει πάνω από 60 συμμετοχές. Τον Δεκέμβριο του 2021 ανακοίνωσε την αποχώρησή του από την εθνική ομάδα, αφού το προηγούμενο καλοκαίρι πήρε το ασημένιο μετάλλιο στους Ολυμπιακούς Αγώνες του Τόκιο.
Πηγές
Κατηγορία:Έλληνες υδατοσφαιριστές Κατηγορία:Υδατοσφαιριστές της εθνικής Ελλάδος Κατηγορία:Υδατοσφαιριστές Πανιωνίου Κατηγορία:Υδατοσφαιριστές ΟΣΦΠ
Λουί-Κλωντ ντε Σαιν-Μαρτέν
Ο Λουί-Κλωντ ντε Σαιν-Μαρτέν (Γαλλικά: Louis-Claude de Saint-Martin, Αμπουάζ, 18 Ιανουαρίου 1743 - Ωλνέ, 14 Οκτωβρίου 1803) ήταν Γάλλος φιλόσοφος, ο επονομαζόμενος «Άγνωστος Φιλόσοφος», και θεμελιωτής του μυστικο-θεοσοφικού συστήματος του Μαρτινισμού. Παρ´όλο που ο ίδιος δεν ίδρυσε καμία οργάνωση με το όνομά του, ουσιαστικά επηρέασε τους μυημένους από αυτόν μαθητές, ο κυριώτερος των οποίων (Gerard Encausse ή Papus) δημιούργησε μία οργάνωση με πολύ χαλαρή δομή μέσα από την οποία διαδίδεται η Διδασκαλία και η Μύηση την οποία και ο ίδιος είχε λάβει μαζί με άλλους.
Γενικά
Το όνομα του Λουί-Κλωντ ντε Σαιν-Μαρτέν συνδέεται με το ρεύμα του ιλλουμινισμού, που αντιτάχθηκε στο υλιστικό πνεύμα των εγκυκλοπαιδιστών του 18ου αιώνα. Ο ιλλουμινισμός προτείνει την μελέτη των χριστιανικών γραφών υπό το φως του εσωτερισμού, τονίζοντας την εσωτερικότητα της μυστικιστικής αναζητήσεως και απορρίπτοντας τον σχολαστικισμό. Κατά την ίδια εποχή με τον Σαιν-Μαρτέν, ο Γερμανός Eckhartshausen (1752 - 1813) συγγράφει έναν αριθμό έργων, μεταξύ των οποίων την περίφημη Νεφέλη στο Αγιαστήριο. Ο Σουηδός μυστικιστής Εμάνουελ Σβέντενμποργκ (Emmanuel Swedenborg) εντάσσεται επίσης στο ρεύμα του ιλλουμινισμού.
Η επίδραση του ιλλουμινισμού στο ευρωπαϊκό πνεύμα υπήρξε γόνιμη: ο ρομαντισμός και ο συμβολισμός θα αντλήσουν από εκεί την κοσμοαντίληψή τους. Ο Μπαλζάκ εξάλλου - μεταξύ πολλών άλλων - επηρεάσθηκε βαθύτατα από την σκέψη του ιλλουμινισμού.
Βιογραφικά
Ο Λουι-Κλωντ ντε Σαιν-Μαρτέν γεννήθηκε στην Αμπουάζ στις 18 Ιανουαρίου του 1743 από αριστοκρατική οικογένεια. Η αγάπη, η ανατροφή και η παιδεία που θα του προσφέρει η μητριά του θα συμβάλουν στην ανάπτυξη ευγενών συναισθημάτων και σε μία ιδιαίτερη ευαισθησία ψυχής. Σπούδασε νομική και επρόκειτο να ασχοληθεί με την δικηγορία, κατά την επιθυμία των γονέων του. Όμως το επάγγελμα αυτό δεν τον ικανοποιεί. Ένας φίλος του τον επηρεάζει και το 1765 (ήταν τότε 22 ετών) αποκτά τον βαθμό του υπολοχαγού στο σύνταγμα του Φουά, που τότε βρισκόταν στο Μπορντώ.
Το 1765, δια της μεσολαβήσεως ενός συναδέλφου και φίλου του, του λοχαγού de Grainville, ο Λουί-Κλωντ ντε Σαιν-Μαρτέν γίνεται δεκτός στο "Τάγμα των Τεκτόνων Ιπποτών Εκλεκτών Κοέν του Σύμπαντος", το οποίο είχε ιδρυθεί περί το 1758 από τον δον Μαρτίνεθ ντε Πασκουαλλύ (Martinez de Pasqually). Αυτός διετείνετο ότι κατείχε τις κλείδες της ιουδαιο-χριστιανικής παραδόσεως, αντικείμενο δε του Τάγματος που είχε ιδρύσει ήταν η θεουργία. Τον Οκτώβριο λοιπόν του 1768 ο Σαιν-Μαρτέν μυείται κανονικά στο Τάγμα των "Εκλεκτών Κοέν", μυητής του δε ήταν ο Baudry de Balzac. Το 1771 εγκαταλείπει τον στρατό για να αφιερωθεί στο Τάγμα. Για κάποιο διάστημα διατελεί γραμματέας του δον Μαρτίνεθ.
Κατά τα έτη 1773 - 1774 διαμένει στην Λυών, στο σπίτι του φίλου και επίσης "Εκλεκτού Κοέν" Ζαν-Μπατίστ Βιλλερμόζ (Jean-Baptiste Willermoz, 1730-1824). Κατά την διάρκεια της διαμονής του εκεί, ο Σαιν-Μαρτέν συντάσσει το πρώτο του έργο: Περί Πλανών και Αληθείας, το οποίον εξεδόθη το 1775. Ο Φυσικός Πίνακας των σχέσεων μεταξύ Θεού, Ανθρώπου και Σύμπαντος (1782) επεκτείνει τα όσα αναπτύσσονται στο Περί Πλανών και Αληθείας
Ήδη, από την εποχή εκείνη, ο Λουί-Κλωντ ντε Σαιν-Μαρτέν απομακρύνεται από την οδό των εξωτερικών τελετουργιών (οι οποίες αποτελούσαν αντικείμενο των "Εκλεκτών Κοέν") και προσανατολίζεται προς μία κατεύθυνση "εσωτερικότερη": κατ' αυτόν, ο "Αναμορφωτής", ο Σαρκωθείς Λόγος, έχει καταδείξει την οδό της απ' ευθείας επαφής μαζί Του δια της προσευχής.
Κατά τα έτη 1788-1791 διαμένει στο Στρασβούργο, η δε παραμονή του εκεί θα αποτελούσε ίσως τον σημαντικότερο σταθμό της ζωής του: γνωρίζει την Μαντάμ ντε Μπέκλιν (Mme de Böcklin), η οποία τον φέρει σε επαφή με την φιλοσοφία του Γιάκομπ Μπαίμε (Jacob Boehme) (1575-1624).
Πηγές
Κατηγορία:Γάλλοι φιλόσοφοι Κατηγορία:Φιλόσοφοι του 18ου αιώνα <references group="http://www.esoterism.gr" />
The Return (άλμπουμ)
The Return είναι ο τίτλος του δεύτερου στούντιο άλμπουμ του σουηδικού metal συγκροτήματος Bathory, το οποίο κυκλοφόρησε στις 27 Μαΐου του 1985 μέσω της δισκογραφικής εταιρείας "Combat Records".
Η άνοδος της δημοτικότητας των Bathory
Στα τέλη του 1984, ο Quorthon έδινε, κατά μέσο όρο, δέκα συνεντεύξεις σε περιοδικά για την underground σκηνή του heavy metal, ανά μήνα. Μέσω αυτών των περιοδικών, το συγκρότημα κατάφερε να επεκτείνει τις γνώσεις του πάνω στην σκληρή μουσική, αφού μέχρι τότε ο Quorthon είχε περιορισμένη επαφή με το είδος, η οποία είχε να κάνει κυρίως με τους Motörhead, Black Sabbath και Saxon, όπως και hard rock συγκροτήματα της δεκαετίας του '70 όπως οι Kiss, Deep Purple και Led Zeppelin. Μετά την κυκλοφορία του πρώτου τους άλμπουμ, ήρθαν σε επαφή με ονόματα όπως οι Hellhammer, Possessed, Sodom και Destruction, αλλά και οι Καναδοί Exciter, των οποίων ο ήχος έπαιξε βασικό ρόλο στον δεύτερο δίσκο των Bathory. Σε μία από τις προαναφερθείσες συνεντεύξεις, ο Quorthon έδειξε την απέχθεια του στους Kreator και τους Celtic Frost, κάτι που τα περιοδικά αναπαρήγαγαν τα επόμενα χρόνια, παρά την αλλαγή της άποψης του στην πορεία.
Η ηχογράφηση
Στα μέσα Φεβρουαρίου του 1985, ο Quorthon μπήκε στο "Elektra Studio" της Στοκχόλμης μαζί με το ντράμερ Στέφαν Λάρσον και το νεοφερμένο μπασίστα Αντρέας Γιόχανσον, με σκοπό την ηχογράφηση του δεύτερου δίσκου των Bathory. Το στούντιο είχε αναβαθμιστεί σε σχέση με ένα χρόνο νωρίτερα, με το σύστημα οκτώ καναλιών να έχει αντικατασταθεί από ένα αντίστοιχο 24 καναλιών. Αρχικός τίτλος του άλμπουμ ήταν "Revelation of Doom", αλλά τελικά άλλαξε σε "The Return of Darkness and Evil". Κατά την διάρκεια των ηχογραφήσεων, ο Γιόχανσον απολύθηκε, με τον Quorthon να αναλαμβάνει και το μπάσο.
Η στιχουργική και η αισθητική του άλμπουμ είχε να κάνει με σκοτεινή, σατανική θεματολογία, όπως και στον προκάτοχο του. Ο ίδιος ο Quorthon δήλωσε ότι αποτέλεσε έμπνευση για την σύνθεση του δίσκου το να επισκέπτεται κοιμητήρια και εκκλησίες, με τα κομμάτια "Possessed", "Reap of Evil" και "Son of the Damned" έχουν ως θέμα κατά συρροήν δολοφόνους, ενώ η Ιερά Εξέταση αποτέλεσε έμπνευση για το "Born for Burning". Επίσης, σε αυτό τον δίσκο, ο Quorthon ασχολήθηκε για πρώτη φορά με θέματα πολέμου και την θηριωδία ενός πυρηνικού ολοκαυτώματος στο τραγούδι "Total Destruction".
Ο ήχος του "The Return..." είναι εμφανώς διαφορετικός σε σχέση με το πρώτο άλμπουμ, λόγω του μεγαλύτερου μεγέθους του "Elektra Studio" σε σύγκριση με το "Heavenshore" που είχε ηχογραφηθεί το ντεμπούτο των Bathory. Επίσης, η απαίτηση του ηγέτη του συγκροτήματος να ακούγονται σαν να ηχογράφησαν μέσα στην κόλαση, ώθησε τις ηχογραφήσεις να πραγματοποιηθούν σε μία σκοτεινή και υγρή ατμόσφαιρα.
Το εξώφυλλο
Ο τίτλος του άλμπουμ δεν αναγράφεται στο εξώφυλλο, λόγω της επιθυμίας τους να αναφέρεται η φράση "The Return..." (μτφ. Η Επιστροφή...), και στο οπισθόφυλλο να μην υπάρχει λίστα τραγουδιών αλλά ένα αποκαλυπτικό ποίημα με τους τίτλους των κομματιών ενσωματωμένους μέσα του. Ακούγοντας ολόκληρο τον δίσκο και φθάνοντας στο τελευταίο του, ομώνυμο τραγούδι ο ακροατής καταλάβαινε τον πλήρη τίτλο του άλμπουμ.
Για το εξώφυλλο του δίσκου, το συγκρότημα έδειξε προτίμηση σε ζοφερά τοπία, με τις ιδέες να θυμίζουν black metal δίσκο της δεκαετίας του '90. Ο δεύτερος μηχανικός, Γκούναρ Σίλινς, παρουσίασε στο συγκρότημα φωτογραφίες που είχε τραβήξει ο ίδιος από βροχή μετεωριτών το προηγούμενο καλοκαίρι. Παρ' όλα αυτά, δεν ήταν η βροχή μετεωριτών που τράβηξε το ενδιαφέρον των Bathory, αλλά μία εικόνα του φεγγαριού ανάμεσα στα σύννεφα. Για το οπισθόφυλλο, έριξαν μερικά λίτρα αίματος πάνω σε έναν τοίχο κατά τη διάρκεια της νύχτας, ενώ για το εσωτερικό του άλμπουμ πήραν εικόνες από μεσαιωνικές ξυλογραφίες οι οποίες προοριζόταν για το, τελικά ακυκλοφόρητο, ΕΡ "Necronomicon / Malficarum".
Η κυκλοφορία του δίσκου και η επιρροή του
Το "The Return..." κυκλοφόρησε στις 27 Μαΐου 1985 και έλαβε ιδιαίτερα θετικές κριτικές από τα περιοδικά του είδους σε Ευρώπη και Αμερική. Αυτή η κυκλοφορία ανέβασε την δημοτικότητα του συγκροτήματος και τους έδωσε τον χαρακτηρισμό "πατέρες του black metal". Το εξώφυλλο του αντιγράφηκε από μετέπειτα συγκροτήματα του είδους, όπως και η ατμόσφαιρα του, αλλά η παραγωγή του κατακρίθηκε.
Λίγες ημέρες μετά την κυκλοφορία του άλμπουμ, ο Quorthon μαζί με τον Λάρσον, πήγαν στο "Heavenshore studio" με σκοπό την ηχογράφηση ιδεών που έμειναν εκτός δίσκου. Οι ηχογραφήσεις αυτές, αποτέλεσαν την βάση τραγουδιών που συμπεριλήφθηκαν στον τρίτο τους δίσκο, "Under the Sign of the Black Mark". Σε αυτό και το επόμενο σαββατοκύριακο, το συγκρότημα ηχογράφησε τα τραγούδια "Black Leather Wings", "Hellfire", "Majestica Satanica", "Circle of Blood", "Wicca", "The Call from the Grave" και "Undead". Ο αρχικός τίτλος για αυτές τις ηχογραφήσεις ήταν "Occulta", κάτι που άλλαξε στην πορεία του χρόνου.
Τραγούδια του δίσκου
1. Revelation of Doom (Intro) (Quorthon) - 3:27
3. Born for Burning' (Quorthon) - 5:13
4. The Wind of Mayhem (Quorthon) - 3:13
5. Bestial Lust (Bitch) (Quorthon) - 2:41
6. Possessed (Quorthon) - 2:42
7. The Rite of Darkness (Quorthon) - 2:05
8. Reap of Evil (Quorthon) - 3:28
9. Son of the Damned (Quorthon) - 2:48
10. Sadist (Tormentor) (Quorthon) - 3:00
11. The Return of the Darkness and Evil (Quorthon) - 3:49